Na podlagi 58. člena Zakona o javnih uslužbencih (Uradni list RS, št. 63/07 – uradno prečiščeno besedilo, 65/08, 69/08 – ZTFI-A, 69/08 – ZZavar-E, 40/12 – ZUJF, 158/20 – ZIntPK-C, 203/20 – ZIUPOPDVE, 202/21 – odl. US in 3/22 – ZDeb)

**MINISTRSTVO ZA VZGOJO IN IZOBRAŽEVANJE, Masarykova 16, 1000 Ljubljana**

**objavlja javni natečaj** za zasedbo prostega uradniškega delovnega mesta za nedoločen čas s polnim delovnim časom, za delovno mesto

pod šifro **4342 – SVETOVALEC (m/ž) v Službi za evropske zadeve in mednarodno sodelovanje v Ministrstvu za vzgojo in izobraževanje (št. JN: 110-18/2025-3350).**

Kandidati, ki se bodo prijavili na prosto delovno mesto, morajo izpolnjevati naslednje pogoje:

* končano najmanj visokošolsko strokovno izobraževanje (prejšnje)/visokošolska strokovna izobrazba (prejšnja) ali najmanj visokošolsko strokovno izobraževanje (prva bolonjska stopnja)/visokošolska strokovna izobrazba(prva bolonjska stopnja) ali najmanj visokošolsko univerzitetno izobraževanje (prva bolonjska stopnja)/visokošolska univerzitetna izobrazba (prva bolonjska stopnja);
* sedem (7) mesecev delovnih izkušenj;
* obvezno usposabljanje za imenovanje v naziv;
* znanje uradnega jezika;
* državljanstvo Republike Slovenije;
* ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti in ne smejo biti obsojeni na nepogojno kazen zapora v trajanju več kot šest mesecev;
* zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi delo na enaki stopnji zahtevnosti, kot je delovno mesto, za katero oseba kandidira. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.

Zahtevane delovne izkušnje se skrajšajo za tretjino v primeru, da ima kandidat univerzitetno izobrazbo (prejšnjo) ali visoko strokovno izobrazbo s specializacijo oziroma magisterijem znanosti (prejšnjim) ali magistrsko izobrazbo (druga bolonjska stopnja).

Pri izbranemu kandidatu se bo preverjalo ali ima opravljeno obvezno usposabljanje za imenovanje v naziv. Za kandidate, ki so opravili strokovni izpit za imenovanje v naziv skladno z določbami Zakona o javnih uslužbencih in/ali so se udeležili priprav na strokovni izpit za imenovanje v naziv, se šteje, da izpolnjujejo pogoj obveznega usposabljanja po 89. členu Zakona o javnih uslužbencih. V nasprotnem primeru bo moral izbrani kandidati najkasneje v enem letu od sklenitve pogodbe o zaposlitvi opraviti usposabljanje za imenovanje v naziv, predpisano v skladu z 89. členom Zakona o javnih uslužbencih.

Okvirna vsebina dela:

* pomoč pri pripravi osnutkov aktov in drugih zahtevnejših gradiv,
* zbiranje, urejanje in priprava podatkov za oblikovanje zahtevnejših gradiv,
* samostojno oblikovanje manj zahtevnih gradiv s predlogi ukrepov,
* opravljanje drugih nalog po navodilu nadrejenega.

Prednost pri izbiri bodo imeli kandidati:

* z znanjem angleškega jezika na višji ravni,
* s poznavanjem delovanja Evropske unije.

**Prijava na prosto delovno mesto mora biti obvezno pripravljena na obrazcu** **110-18/2025-3350**, **ki je priloga tega javnega natečaja za prosto delovno mesto, z natančno izpolnjenimi vsemi rubrikami in izjavami.**

Delovno mesto svetovalec (m/ž) je uradniško delovno mesto. Javni uslužbenec bo na tem delovnem mestu naloge opravljal v nazivu devete stopnje – svetovalec III (m/ž) z možnostjo napredovanja v naziv osme stopnje – svetovalec II (m/ž) in v naziv sedme stopnje - svetovalec I (m/ž). Z izbranim kandidatom bo sklenjeno delovno razmerje za nedoločen čas, s polnim delovnim časom. Izbrani kandidat bo opravljal delo v poslovnih prostorih Ministrstva za vzgojo in izobraževanje, Masarykova 16, Ljubljana, oziroma v drugih uradnih prostorih, kjer ministrstvo opravlja svoje naloge.

V skladu z 21. členom Uredbe o postopku za zasedbo delovnega mesta v organih državne uprave in v pravosodnih organih (Uradni list RS, št. 139/06 in 104/10) se v izbirni postopek ne uvrsti kandidat, ki ne izpolnjuje natečajnih pogojev.

Kandidat vloži prijavo v pisni obliki na priloženem obrazcu »JN-110-18/2025-3350«, ki jo pošlje v zaprti ovojnici z označbo: "za prosto delovno mesto pod šifro 4342 – SVETOVALEC (m/ž), št. JN 110-18/2025-3350", na naslov: Ministrstvo za vzgojo in izobraževanje, Masarykova cesta 16, Ljubljana. Rok za vlaganje prijav je 8 dni po objavi na osrednjem spletnem mestu državne uprave [www.gov.si](http://www.gov.si) ter na spletni strani Zavoda RS za zaposlovanje. Za pisno obliko prijave se šteje tudi elektronska oblika, poslana na elektronski naslov: gp.mvi@gov.si, pri čemer veljavnost prijave ni pogojena z elektronskim podpisom.

Informacije o izvedbi postopka dobite na telefonski številki (01) 400 52 47 (Jasminka Tršinar), in sicer vsak delovni dan od 10.00 do 11.00 ure.

Kandidati bodo o izbiri pisno obveščeni najkasneje v roku 60 dni po opravljeni izbiri. Obvestilo o končanem postopku bo objavljeno na osrednjem spletnem mestu državne uprave (<http://www.gov.si/>).

V besedilu javnega natečaja uporabljeni izrazi, zapisani v moški spolni slovnični obliki, so uporabljeni kot nevtralni za moške in ženske.

Ministrstvo za vzgojo in izobraževanje